Babelscape/SREDFM huggingface dataset:
Βραβείο Καλύτερης Ταινίας της Ένωσης Κριτικών Κινηματογράφου του Λος Άντζελες

Το Βραβείο Καλύτερης Ταινίας της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Award For Best Picture) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει μια ταινία της κινηματογραφικής βιομηχανίας.
Βραβείο Καλύτερης Ταινίας Κινουμένων Σχεδίων της Ένωσης Κριτικών Κινηματογράφου του Λος Άντζελες

Το Βραβείο Καλύτερης Ταινίας Κινουμένων Σχεδίων της Ένωσης Κριτικών Κινηματογράφου του Λος Άντζελες (αγγλικά:Los Angeles Film Critics Award For Best Animated Film) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει μια ταινία κινουμένων σχεδίων της κινηματογραφικής βιομηχανίας.
Έλενα Τσαουσέσκου

Η Έλενα Τσαουσέσκου ("Elena Ceauşescu", γεννημένη ως "Lenuţa Petrescu", 7 Ιανουαρίου 1916 - 25 Δεκεμβρίου 1989) ήταν Ρουμάνα κομμουνίστρια πολιτικός, σύζυγος του Νικολάε Τσαουσέσκου, γενικού γραμματέα του Κομμουνιστικού Κόμματος της Ρουμανίας και αρχηγού της Σοσιαλιστικής Δημοκρατίας της Ρουμανίας. Ήταν επίσης Αντιπρόεδρος της χώρας.
Βάσαντ Ναρασίμχαμ

Ο Βάσαντ Ναρασίμχαμ (Vasanth "Vas" Narasimhan) είναι Ινδός γιατρός, και διευθύνων σύμβουλος της φαρμακευτικής εταιρείας Novartis .
Βραβείο Καλύτερης Ξενόγλωσσης Ταινίας της Ένωσης Κριτικών Κινηματογράφου του Λος Άντζελες

Το Βραβείο Καλύτερης Ξενόγλωσσης Ταινίας της Ένωσης Κριτικών Κινηματογράφου του Λος Άντζελες (αγγλικά:Los Angeles Film Critics Award For Best Foreign Picture) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει μια ξενόγλωσση ταινία της κινηματογραφικής βιομηχανίας.
Γιώργος Κοψιδάς

Ο Γιώργος Κοψιδάς (Αθήνα, 2 Φεβρουαρίου 1975) είναι Έλληνας ηθοποιός και πρώην καλαθοσφαιριστής.
Ανδρέας Λαδικός

Ο Ανδρέας Λαδικός (1934-1996) ήταν Έλληνας οικονομολόγος και πολιτικός. Υπηρέτησε ως δήμαρχος Ζακύνθου μέχρι τον θάνατό του, το 1996.
Ομιλία

Η ομιλία είναι η φωνητική ανθρώπινη επικοινωνία. Η ομιλία γίνεται με τη χρήση του οργάνου της γλώσσας. Κάθε γλώσσα χρησιμοποιεί φωνητικούς συνδυασμούς των ήχων των διαφόρων φωνηέντων και συμφώνων της (γι'αυτό ακόμη και μια λέξη που γράφεται ακριβώς το ίδιο σε δύο ή παραπάνω γλώσσες έχει διαφορετική προφορά στην κάθε γλώσσα). Κατά την ομιλία ο ομιλητής μπορεί να κάνει διάφορες γλωσσικές πράξεις, όπως να ενημερώσει, να δηλώσει, να ζητήσει, να ρωτήσει, να πείσει ή να κατευθύνει. Άλλες γλωσσικές πράξεις είναι η έκφραση, η επιτονισμός, ο βαθμός ακουστότητας, ο ρυθμός και οι άλλες μη αναπαραστατικές ή παραγλωσσικές πτυχές ομιλίας. Αυτές οι πράξεις συμβάλλουν στην μετάδοση του μηνύματος του ομιλητή. Στην ομιλία τους πολλοί ομιλητές αποκαλύπτουν πολλά στοιχεία της κοινωνικής τους κατάστασης και της προσωπικότητας τους. Αυτά είναι: η ηλικία τους, το φύλο τους και ο τόπος καταγωγής τους (μέσω της προφοράς), η φυσική τους κατάσταση (εγρήγορση και υπνηλία, σθένος ή αδυναμία, υγιής κατάσταση ή ύπαρξη ασθένειας), η ψυχική τους κατάσταση (συναισθήματα ή διαθέσεις), η φυσικο-ψυχική τους κατάσταση (νηφαλιότητα ή μέθη, κανονική συνείδηση ή αλλοιωμένη συνειδησιακή κατάσταση), το εκπαιδευτικό τους επίπεδο, η εμπειρία τους κ.ά. 

Κατηγορία:Ομιλία
Κατηγορία:Γλώσσα (γλωσσολογία)
Μετάλλιο Γκαίτε

Το Μετάλλιο Γκαίτε είναι ένα ετήσιο βραβείο που δίνεται από το Ινστιτούτο Γκαίτε σε μη Γερμανούς οι οποίοι έχουν επιδείξει εξαιρετική υπηρεσία για τη γερμανική γλώσσα και για τις διεθνείς πολιτιστικές σχέσεις. Αποτελεί επίσημο παράσημο της Γερμανίας. Το βραβείο δινόταν στις 22 Μαρτίου, ημέρα επετείου του θανάτου του Γιόχαν Βόλφγκανγκ Γκαίτε. Από το 2009 δίνεται στις 28 Αυγούστου, στην επέτειο των γενεθλίων του. Τα πρώτα βραβεία δόθηκαν το 1955.
Android Beta

Το Android Beta ή αλλιώς Android 1.1 είναι η 1.1η αριθμητικά έκδοση και η 2η γενική έκδοση του λειτουργικού συστήματος Android. Απελευθερώθηκε στις 9 Φεβρουάριου 2009 "με επίπεδο API 2" και είναι διάδοχος του Android 1 "Alpha" και προκάτοχος του Android 1.5 "Cupcake".

Μια πολύ πρώιμη έκδοση ενός προϊόντος λογισμικού όπως στην προκειμένη περίπτωση, είναι το "Android Beta" που μπορεί να μην περιέχει όλα τα χαρακτηριστικά που σχεδιάζονται για την τελική έκδοση.

Συνήθως, το λογισμικό περνά δύο στάδια δοκιμής πριν θεωρηθεί ότι έχει ολοκληρωθεί:

* Το πρώτο στάδιο, που ονομάζεται δοκιμή άλφα (στην προκειμένη περίπτοση: Android 1 "Alpha"), εκτελείται συχνά μόνο από χρήστες εντός του οργανισμού που αναπτύσσει το λογισμικό.

* Το δεύτερο στάδιο, που ονομάζεται δοκιμή βήτα (στην προκειμένη περίπτωση: Android 1.1 "Beta"), περιλαμβάνει γενικά έναν περιορισμένο αριθμό εξωτερικών χρηστών.
Ντουάρτε ντι Μενέζες

Ο Ντουάρτε ντι Μενέζες (πριν το 1488 - μετά το 1539) ήταν Πορτογάλος ευγενής και αξιωματούχος του 16ου αιώνα, κυβερνήτης της Ταγγέρης (1508 - 1521 και 1536 - 1539) και αντιβασιλεύς της Πορτογαλικής Ινδίας (1522 - 1524). Ο Ντουάρτε ντι Μενέζες ήταν μεγαλύτερος γιος του ισχυρού ευγενούς Ζοάο ντε Μενέζες, 1ου κόμη της Ταρούκα και αρχηγού του Τάγματος των Ιωαννιτών και της συζύγου του Ζοάννα ντε Βιλχένα. Το όνομα του το πήρε από τον ομώνυμο παππού του Ντουάρτε ντι Μενέζες, 3ου κόμη της Βιάνα. Διαδέχθηκε τον πατέρα του σαν κυβερνήτης της Ταγγέρης (1508), την διοίκηση εξασκούσε στο όνομα του πατέρα του από την προηγούμενη χρονιά (1507). Απέκτησε σπουδαία φήμη σε μια μεγάλη σειρά από στρατιωτικές εκστρατείες γύρω από την Ταγγέρη.
Φαουζιά Φουάντ της Αιγύπτου

Η Φαουζιά Φουάντ της Αιγύπτου ("Fawzia Fuad of Egypt" ; αραβικά : الأميرة فوزية فؤاد‎ ; περσικά : شاهدخت فوزیه فؤاد ‎; 5 Νοεμβρίου 1921 – 2 Ιουλίου 2013), επίσης γνωστή ως Μουλούκ Φαουζιά του Ιράν, ήταν Αιγύπτια πριγκίπισσα που έγινε βασίλισσα του Ιράν ως η πρώτη γυναίκα του Μοχάμαντ Ρέτζα Παχλαβί.

Η Φαουζιά ήταν η κόρη του Φουάντ Ι, έβδομου γιου του Ισμαήλ του Μεγαλοπρεπή. Ο γάμος της με τον Ιρανό πρίγκιπα το 1939 αποτέλεσε μια πολιτική συμφωνία : θα εξασφάλιζε την αιγυπτιακή δύναμη και επιρροή στην Μέση Ανατολή ενώ θα υπήρχε σεβασμός προς το νέο ιρανικό καθεστώς μέσω αυτής της σχέσης με την βασιλική οικογένεια της Αιγύπτου. Δεν ήταν ποτέ γάμος από έρωτα, και η Φαουζιά πήρε διαζύγιο το 1945 (στο Ιράν αναγνωρίστηκε το 1948), με το οποίο η μοναδική κόρη του ζευγαριού Princess Shahnaz θα μεγάλωνε στο Ιράν.

Το 1949, η Φαουζιά ξαναπαντρεύτηκε τον αξιωματικό Ismail Chirine, έναν Αιγύπτιο διπλωμάτη, με τον οποίο απέκτησε έναν γιο και μια κόρη.
Ελίζαμπεθ Μπίσοπ

Η Ελίζαμπεθ Μπίσοπ ("Elizabeth Bishop" ; 8 Φεβρουαρίου 1911 – 6 Οκτωβρίου 1979) ήταν Αμερικανίδα ποιήτρια και συγγραφέας μικρών ιστοριών. Ήταν σύμβουλος ποίησης στην Library of Congress από το 1949 έως το 1950, νικήτρια του Πούλιτζερ Ποίησης το 1956, νικήτρια του National Book Award το 1970 και η νικήτρια του Διεθνούς Βραβείου Λογοτεχνίας Neustadt το 1976. Ο Dwight Garner υποστήριξε ότι ήταν ίσως “η πιο χαρισματική ποιήτρια του 20ου αιώνα”.

* Profile and poems at the Poetry Foundation
Έλινορ Πάρκερ

Η Έλινορ Πάρκερ ("Eleanor Jean Parker" ; 26 Ιουνίου 1922 – 9 Δεκεμβρίου 2013) ήταν Αμερικανίδα ηθοποιός που εμφανίστηκε σε περίπου 80 ταινίες και τηλεοπτικές σειρές. Ηθοποιός με ιδιαίτερη ευστροφία, αποκαλούνταν "Woman of a Thousand Faces" από τον Doug McClelland, βιογράφο της Πάρκερ υπό τον ίδιο τίτλο.

Σε ηλικία 18 ετών, η Πάρκερ υπέγραψε συμβόλαιο με την Warner Brothers (1941). Ήταν τρεις φορές υποψήφια για Όσκαρ Α' Γυναικείου Ρόλου την δεκαετία του 1950 : για τις ταινίες "Caged" (1950), "Detective Story" (1951) και "Interrupted Melody" (1955). Ο ρόλος της στο "Caged" τής χάρισε το βραβείο Volpi Cup Καλύτερης Ηθοποιού στο Φεστιβάλ Κινηματογράφου της Βενετίας. Ένας από τους πιο μνημειώδεις ρόλους της ήταν της βαρόνης Elsa von Schraeder στην ταινία "The Sound of Music" (1965).
Αικατερίνη της Σουηδίας

Η Αικατερίνη της Σουηδίας ("Katarina av Sverige", 6 Ιουνίου 1539 - 21 Δεκεμβρίου 1610) από τον Οίκο των Βάσα ήταν πριγκίπισσα της Σουηδίας και με τον γάμο της έγινε κόμισσα της Ανατολικής Φρισίας.
Μονοπάτι των Σιφώνων

Σίφωνας με ταχύτητα ανέμων 200 μίλια την ώρα (322 χλμ την ώρα), στο Στάουτον του [[Ουισκόνσιν]], [[ΗΠΑ]], στις 18 Αυγούστου 2005
Το Μονοπάτι των Σιφώνων (Tornado Alley) είναι ένας όρος για μια περιοχή των Ηνωμένων Πολιτειών, όπου οι σίφωνες είναι εξαιρετικά συχνό φαινόμενο. 

Ο όρος χρησιμοποιήθηκε για πρώτη φορά το 1952 ως τίτλος ερευνητικού έργου για μελέτη δυσμενών καιρικών συνθηκών σε περιοχές του Τέξας, της Οκλαχόμα, του Κάνσας, της Νότιας Ντακότα, του Ιλινόι, της Αϊόβα, του Μιζούρι, της Νεμπράσκα, του Κολοράντο, της Βόρειας Ντακότα και της Μινεσότα. 

Μολονότι τα επίσημα όρια της περιοχής δεν είναι σαφώς καθορισμένα, η κυρία διαδρομή εκτείνεται από το βόρειο Τέξας, μέσω της Οκλαχόμα, του Κάνσας, της Νεμπράσκα, του Μιζούρι, της Αϊόβα, της Νότιας Ντακότα και της Βόρειας Ντακότα.
Σίφωνας στο Αναντάρκο της [[Οκλαχόμα]], στις 3 Μαΐου 1999.

Πολιτείες όπως η Μινεσότα, το Ουισκόνσιν, το Ιλινόι, η Ιντιάνα και το Οχάιο μερικές φορές συμπεριλαμβάνονται επίσης στο μονοπάτι. Οι έρευνες δείχνουν ότι οι ανεμοστρόβιλοι γίνονται όλο και πιο συχνοί στα βόρεια τμήματα της περιοχής, όπου φτάνουν έως τις καναδικές πεδιάδες.δεξιά|μικρογραφία|Ένα διάγραμμα που απεικονίζει το Μονοπάτι των Σιφώνων, με βάση τη συχνότητα των σιφώνων ανά δεκαετία. Φαίνονται η επικίνδυνη τοποθεσία (κόκκινη) και τα συνεισφέροντα μετεωρολογικά συστήματα.

Η τοποθεσία δεν έχει οριστεί επισήμως από την Εθνική Μετεωρολογική Υπηρεσία (NWS) των ΗΠΑ. Έτσι, οι διαφορές στην τοποθεσία είναι αποτέλεσμα των διαφορετικών κριτηρίων που χρησιμοποιούνται.
μικρογραφία|Το Μονοπάτι των Σιφώνων στης Ηνωμένες Πολιτείες.
Βραβείο Α' Ανδρικού Ρόλου της Ένωσης Κριτικών Κινηματογράφου της Βοστώνης

Το Βραβείο Α' Ανδρικού Ρόλου της Ένωσης Κριτικών Κινηματογράφου της Βοστώνης (αγγλικά:
Boston Film Critics Award For Best Actor) είναι ένα βραβείο που απονέμεται από την Ένωση Κριτικών Κινηματογράφου της Βοστώνης για να τιμήσει έναν ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Βραβείο Β' Ανδρικού Ρόλου της Ένωσης Κριτικών Κινηματογράφου της Βοστώνης

Το Βραβείο Β' Ανδρικού Ρόλου της Ένωσης Κριτικών Κινηματογράφου της Βοστώνης (αγγλικά:
Boston Film Critics Award For Best Suporting Actor) είναι ένα βραβείο που απονέμεται από την Ένωση Κριτικών Κινηματογράφου της Βοστώνης για να τιμήσει έναν ηθοποιό που έχει επιδείξει εξαιρετική απόδοση σε υποστηρικτικό ρόλο.
Ρόζαν Ο'Ντόνελ

Η Ρόζαν Ο'Ντόνελ (21 Μαρτίου 1962) είναι Αμερικανίδα κωμικός, παραγωγός, ηθοποιός, συγγραφέας και τηλεοπτική προσωπικότητα. Ξεκίνησε την καριέρα της ως κωμικός κατά την εφηβική της ηλικία και έγινε γνωστή στην τηλεοπτική σειρά "Star Search" το 1984. Μετά από μια σειρά τηλεοπτικών και κινηματογραφικών ρόλων που την έκαναν γνωστή σε ένα πιο ευρύ κοινό, η O'Donnell φιλοξένησε το δικό της καθημερινό talk show, "The Rosie O'Donnell Show", από το 1996 έως το 2002, με το οποίο κέρδισε αρκετά βραβεία Έμμυ. Κατά την διάρκεια αυτής της περιόδου, υιοθέτησε το ψευδώνυμο "Queen of Nice" καθώς και μια φήμη για το φιλανθρωπικό έργο της.

Από το 2006 έως το 2007, η Ο'Ντόνελ σχολιάστηκε για την συμμετοχή της στο talk show "The View", εξαιτίας του οποίου ήρθε σε διαμάχη με τον Ντόναλντ Τραμπ και σε on-air διαμάχες όσον αφορά την πολιτική του προέδρου Μπους απέναντι στον πόλεμο του Ιράκ. Ήταν η οικοδέσποινα του "Rosie Radio" στο Sirius XM Radio από το 2009 έως το 2011 ενώ από το 2011 έως το 2012 φιλοξένησε ένα δεύτερο talk show στο OWN, "The Rosie Show". Η Ο'Ντόνελ επέστρεψε στο "The View" το 2014, από το οποίο αποχώρησε μετά από πέντε μήνες εξαιτίας προσωπικών λόγων. Από το 2017 έως το 2019, πρωταγωνίστησε στην κωμική σειρά του Showtime, "SMILF".

Εκτός από την κωμωδία, τον κινηματογράφο και την τηλεόραση, η Ο'Ντόνελ έχει εργαστεί επίσης ως διευθύντρια περιοδικού, celebrity blogger και συγγραφέας απομνημονευμάτων, συμπεριλαμβανομένων των "Find Me" (2002) και "Celebrity Detox" (2007). Χρησιμοποίησε τα 3 εκατ. δολάρια από τα κέρδη του βιβλίου "Find Me" για να ιδρύσει τον For All foundation και προώθησε και άλλα φιλανθρωπικά έργα.

*
Σούζαν Μπ. Άντονι

Η Σούζαν Μπ. Άντονι (αγγλικά: "Susan B. Anthony", 15 Φεβρουαρίου 1820 - 13 Μαρτίου 1906) ήταν Αμερικανίδα κοινωνικός μεταρρυθμιστής και ακτιβίστρια των γυναικείων δικαιωμάτων, η οποία είχε σημαντικό ρόλο στη διαμόρφωση στο κίνημα της σουφραζέτας. Γεννήθηκε σε μία οικογένεια Κουακέρων, η οποία είχε αφιερωθεί στην κοινωνική ισότητα, Anthony's sister Mary, with whom she shared a home in later years, became a public school principal in Rochester, and a woman's rights activist. και ήδη από τα 17 της ξεκίνησε να κάνει αναφορές κατά της σκλαβιάς. Το 1856, έγινε μέλος της Αμερικανικής Ένωσης Κατά της Σκλαβιάς, στη Νέα Υόρκη. 

Το 1851, συνάντησε την Ελίζαμπεθ Κάντι Στάντον, με την οποία σχημάτισε δεσμούς φιλίας που κράτησαν για μία ζωή, και με την οποία συνεργάστηκε ως ακτιβίστρια των γυναικείων δικαιωμάτων. Το 1852, μαζί ίδρυσαν τη Γυναικεία Οργάνωση Νέας Υόρκης περί εγκράτειας (αφορούσε την κατανάλωση αλκοόλ) αφού πρώτα της είχε απαγορευτεί να μιλήσει στην οργάνωση της Νέας Υόρκης, καθότι γυναίκα. Οι δύο τους, αργότερα, ίδρυσαν, το 1863, το Women's Loyal National League, μαζεύοντας μέσω αυτού 400.000 υπογραφές υπέρ της κατάργησης της δουλείας. Το 1866, ξεκίνησαν και την Αμερικανική Ένωση Ίσων Δικαιωμάτων, η οποία αποσκοπούσε στην απόκτηση δικαιωμάτων για τις γυναίκες και τους αφροαμερικανούς. Το 1868, κυκλοφόρησαν και την εφημερίδα "The Revolution". Η δράση των δύο γυναικών συνεχίστηκε, και το 1869 ιδρύουν την Εθνική Ένωση Σουφραζέτας, η οποία το 1890 συγχωνεύθηκε με την Αμερικανική Ένωση Σουφραζέτας, δημιουργώντας την Αμερικανική Εθνική Ένωση Σουφραζέτας. Περί τη δεκαετία του 1870, μαζί με την Ματίλντα Τζόσλιν Γκέιτζ έγραψαν το εξάτομο βιβλίο "History of Woman Suffrage". Για κάποιο λόγο, προς το τέλος του αιώνα, οι δύο γυναίκες σταμάτησαν να συνεργάζονται, χωρίς όμως να διακοπούν οι δεσμοί φιλίας τους. 

Το 1872, η Άντονι είχε φυλακιστεί, επειδή πήγε να ψηφίσει, με τη δίκη της να παίρνει διαστάσεις. Η Άντονι, έδινε περίπου 70 με 100 λόγους ανά τη χώρα που αφορούσαν τα δικαιώματα των γυναικών. Η δράση της δεν ήταν μόνο εγχώρια, καθώς ήταν μεταξύ των γυναικών που είχαν σημαντικό ρόλο στη δημιουργία του Διεθνούς Συμβουλίου Γυναικών, το οποίο έως και σήμερα είναι ενεργό. Όταν είχε πρωτοξεκινήσει τον αγώνα της την είχαν γελοιοποιήσει και κατηγορήσει ότι προσπαθεί να καταστρέψει τους θεσμούς του γάμου. Η κοινή γνώμη, ωστόσο, άλλαξε κατά τη διάρκεια της ζωής της. Μάλιστα δε κατά την εορτή των 80ων γενεθλίων της καλέστηκε στον Λευκό Οίκο, από τον τότε πρόεδρο Ουίλλιαμ ΜακΚίνλεϊ. Η Άντονι έγινε η πρώτη γυναίκα που απεικονίστηκε επάνω σε αμερικανικό δολάριο (το 1979).
Μισέλ Ροντρίγκες

Η Μάιτε Μισέλ Ροντρίγκες ("Mayte Michelle Rodriguez", γενν. στις 12 Ιουλίου 1978) είναι Αμερικανίδα ηθοποιός. Ο ρόλος της ως προβληματική πυγμάχος στην ανεξάρτητη ταινία "Girlfight" (2000) της έφερε κριτική αναγνώριση και κέρδισε πολλά βραβεία, όπως το Ανεξάρτητο Βραβείο Spirit και το Βραβείο Gotham για την Καλύτερη Απόδοση Ντεμπούτου. Το επόμενο έτος, πρωταγωνίστησε ως Letty Ortiz στην blockbuster ταινία "Οι Μαχητές των Δρόμων" (The Fast and the Furious, 2001), ένα ρόλο που επανέλαβε σε πέντε επιπλέον ταινίες σε όλο το franchise "Fast & Furious". Έχει εμφανιστεί επίσης σε μία σειρά επιτυχημένων ταινιών δράσης, συμπεριλαμβανομένων των "Resident Evil", "S.W.A.T.", "" και "Avatar". 

Στην τηλεόραση, η Ροντρίγκες έπαιξε την Ana Lucia Cortez στη δεύτερη σεζόν της τηλεοπτικής σειράς "Lost". Έχει επίσης πολλές εμφανίσεις φωνής σε βιντεοπαιχνίδια, όπως το "Call of Duty" και το "Halo" και δάνεισε τη φωνή της στην 3D ταινία κινουμένων σχεδίων "Turbo" και στην τηλεοπτική σειρά "Immortal Grand Prix". Με τις ταινίες της να συγκεντρώνουν συνολικά περισσότερα από 5 δισεκατομμύρια δολάρια, ένα άρθρο του 2013 του "Entertainment Weekly" περιγράφει τη Ροντρίγκες ως «αναμφίβολα την πιο εικονική ηθοποιό στο είδος δράσης, καθώς και μία από τις εμφανής Λατίνες στο Χόλιγουντ».
Επιδρομή στη Σαντορίνη

Η Επιδρομή στη Σαντορίνη πραγματοποιήθηκε στις 24 Απριλίου 1944 στο πλαίσιο της Μεσογειακής Εκστρατείας στον Β' Παγκόσμιο Πόλεμο. Διενεργήθηκε από τη Βρετανική Ειδική Υπηρεσία Σκαφών (Special Boat Service, SBS), κατά της μικτής γερμανικής και ιταλικής φρουράς στο νησί της Σαντορίνης (Θήρα) στο Αιγαίο Πέλαγος. Η επιδρομή πραγματοποιήθηκε παράλληλα με παρόμοιες επιχειρήσεις στα νησιά της Ίου, της Μυκόνου και της Αμοργού που είχαν ως στόχο την καταστροφή των ναυτικών σταθμών παρατήρησης του Άξονα και των ραδιοφωνικών σταθμών στα νησιά των Κυκλάδων.
Τζένουαρι Τζόουνς

Η Τζένουαρι Τζόουνς ("January Kristen Jones" ; 5 Ιανουαρίου 1978) είναι Αμερικανίδα ηθοποιός και μοντέλο, περισσότερο γνωστή για τον ρόλο της Betty Draper στη "Mad Men" (2007-2015), για την οποία ήταν υποψήφια για δυο Χρυσές Σφαίρες Καλύτερης Ηθοποιού σε τηλεοπτική δραματική σειρά και για ένα βραβείο Έμμυ Καλύτερης Πρωταγωνίστριας σε Δραματική Σειρά.

Ενσάρκωσε την Melissa Chartres στην κωμική τηλεοπτική σειρά του Fox "The Last Man on Earth" (2015-2018). Πρωταγωνίστησε επίσης στις ταινίες "American Wedding" (2003), "We Are Marshall" (2006), "The Boat That Rocked" (2009), "Unknown" (2011), "Seeking Justice" (2011) και "X-Men: First Class" (2011).
Pumpkin Reports

Το Pumpkin Reports είναι μια τηλεοπτική σειρά κινουμένων σχεδίων . Δημιουργήθηκε από την Motion Pictures και μεταδόθηκε από τις 31 Οκτωβρίου 2015 έως τις 23 Απριλίου 2016 στο Nickelodeon, Qubo και Rai Gulp . Γυρίστηκαν 52 επεισόδια.
Ρεμπέκα Γουέστ

Η Dame Cicily Isabel Fairfield (21 Δεκεμβρίου 1892 – 15 Μαρτίου 1983), γνωστή ως Ρεμπέκα Γουέστ, ήταν Βρετανίδα συγγραφέας, ταξιδιωτική συγγραφέας, κριτικός λογοτεχνίας και δημοσιογράφος. Συνείσφερε σε αρκετά λογοτεχνικά είδη και άσκησε κριτική σε βιβλία για τις εφημερίδες "The Times", "New York Herald Tribune", "Sunday Telegraph" και "The New Republic." Ήταν ανταποκρίτρια για την εφημερίδα "The Bookman". Τα κυριότερα έργα της περιλαμβάνουν τα "Black Lamb and Grey Falcon" (1941, αναφέρεται στην ιστορία και τον πολιτισμό της Γιουγκοσλαβίας) ; "A Train of Powder" (1955, αναφέρεται στις δίκες της Νυρεμβέργης και αρχικά δημοσιεύτηκε στην "The New Yorker") ; "The Meaning of Treason" (1949), αργότερα "The New Meaning of Treason" (1964, αναφέρεται στην δίκη του Βρετανού φασίστα William Joyce και άλλων) ; "The Return of the Soldier" (1918, μυθιστόρημα για τον Α' Παγκόσμιο Πόλεμο) ; και την τριλογία αυτοβιογραφικών μυθιστορημάτων, "The Fountain Overflows" (1956), "This Real Night" (δημοσιεύτηκε μετά τον θάνατό της, το 1984) και "Cousin Rosamund" (1985). Το περιοδικό "Time" την αποκάλεσε "την νούμερο ένα γυναίκα συγγραφέα στον κόσμο" το 1947. Έγινε αξιωματικός του τάγματος της βρετανικής αυτοκρατορίας το 1949. Πήρε το ψευδώνυμο "Ρεμπέκα Γουέστ" από την επαναστάτρια νεαρή ηρωίδα στο βιβλίο "Rosmersholm" του Ερρίκου Ίψεν. Έχει λάβει το μετάλιο Μπένσον.
Θύμιος Γκογκίδης

Ο Θύμιος Γκογκίδης (Κουφάλια, 1 Απριλίου 1964) είναι Έλληνας τραγουδιστής της Θρακιώτικης παραδοσιακής μουσικής, ακορντεονίστας και παρουσιαστής σε διάφορες δικές του εκπομπές.
Σοφία Φρειδερίκη του Τουρν και Τάξις

Η Σοφία Φρειδερίκη του Τουρν και Τάξις ("Sophie Friederike von Thurn und Taxis", 20 Ιουλίου 1758 - 31 Μαΐου 1800) ήταν κόρη του Κάρολου Άνσελμου, 4ου Πρίγκιπα του Τουρν και Τάξις.
Metroid

Το Metroid είναι παιχνίδι δράσης - περιπέτειας που αναπτύχθηκε και κυκλοφόρησε από τη Nintendo. Το πρώτο παιχνίδι της σειράς Metroid, κυκλοφόρησε αρχικά στην Ιαπωνία για το περιφερειακό Family Disk System τον Αύγουστο του 1986. Στη Βόρεια Αμερική η κυκλοφορία τον Αύγουστο του 1987 στο Nintendo Entertainment System σε μορφή κασέτας ROM, με την κυκλοφορία στην Ευρώπη να ακολουθεί τον Ιανουάριο του 1988. Η ιστορία ακολουθεί την Samus Aran καθώς προσπαθεί να ανακτήσει τους παρασιτικούς Metroid οργανισμούς που είχαν κλαπεί από τους Space Pirates, οι οποίοι σχεδιάζουν να αναπαράγουν τα Metroids εκθέτοντάς τους σε ακτίνες beta και στη συνέχεια τα χρησιμοποιούν ως βιολογικά όπλα για να καταστρέψουν την Samus και όλους όσοι τους αντιτίθενται.

Το Metroid αναπτύχθηκε από τη Nintendo Research & Development 1 (Nintendo R & D1) και τα Intelligent Systems. Παρασκευάστηκε από τον Gunpei Yokoi, σε σκηνοθεσία Satoru Okada και Masao Yamamoto, και συνθέτης ο Hirokazu Tanaka. Το στυλ του παιχνιδιού, εστιάζοντας στην εξερεύνηση και την αναζήτηση power-ups που χρησιμοποιούνται για να φτάσει ο παίκτης σε προσιτές περιοχές, επηρέασε άλλα βιντεοπαιχνίδια. Οι ποικίλες απολήξεις για γρήγορους χρόνους ολοκλήρωσης το καθιστούν ένα δημοφιλές παιχνίδι για speedrunning. Επαινείται για το ότι ήταν ένα από τα πρώτα βιντεοπαιχνίδια που παρουσίασε γυναίκα πρωταγωνίστρια, αν και ο παίκτης πρέπει να ολοκληρώσει το παιχνίδι σε λιγότερο από πέντε ώρες για να αποκαλυφθεί αυτό, γιατί το εγχειρίδιο αγγλικής γλώσσας του παιχνιδιού ακόμη χρησιμοποιει το "he" για να αναφερθεί ο πρωταγωνιστής.

Ήταν τόσο κριτική όσο και εμπορική επιτυχία. Οι κριτικοί επαίνεσαν τα γραφικά, το soundtrack και τον αυστηρό χειρησμο. Η Nintendo Power κατέταξε την Metroid 11ο στη λίστα των καλύτερων παιχνιδιών για μια κονσόλα Nintendo. κατατάχθηκε 7ο από το Game Informer και 69ο από το Electronic Gaming Monthly. Το παιχνίδι κυκλοφόρησε ξανά για το Game Boy Advance το 2004 ως μέρος της σειράς Classic NES. μεταφέρθηκε για την υπηρεσία virtual console σε διάφορες πλατφόρμες της Nintendo από το 2007. Αυτή τη στιγμή είναι διαθέσιμο για αναπαραγωγή μέσω του Nintendo Switch Online.
Μιχαήλ Κωτσάκος

Ο Μιχαήλ Κωτσάκος (περ. 1845–1913) ήταν Έλληνας νομικός και πολιτικός.
Κάρτεπε

Το Κάρτεπε ("Kartepe") είναι πόλη και περιοχή της επαρχίας Κοτζάελι στην Τουρκία.
Παραλία Γιούτα

Παραλία Γιούτα (Αγγλικά: Utah Beach) ήταν το κωδικό όνομα ενός από τους πέντε τομείς της εισβολής των Συμμαχικών δυνάμεων στην κατεχόμενη από τους Γερμανούς Γαλλία κατά την απόβαση στη Νορμανδία στις 6 Ιουνίου 1944 (D-Day), κατά τη διάρκεια του Β 'Παγκοσμίου Πολέμου. Βρίσκεται στη χερσόνησο Κοταντέν, στις ακτές της Νορμανδίας, δυτικά από τις εκβολές των ποταμών Ντουβ και Βιρ και έχει μήκος 5 χιλιομέτρων από τη Σαιντ-Μαρί-ντυ-Μον έως την Κενεβίλ. 

Στην παραλία Γιούτα, που ήταν η δυτικότερη από τις πέντε παραλίες απόβασης, πραγματοποιήθηκε η αποβίβαση των στρατευμάτων του Στρατού των Ηνωμένων Πολιτειών, με θαλάσσιες μεταφορές, σάρωση ναρκών, και μια υποστηρικτική ναυτική δύναμη βομβαρδισμού των ακτών που παρέχονταν από το Ναυτικό των ΗΠΑ και την Ακτοφυλακή, καθώς και βοήθεια από βρετανικά, ολλανδικά και άλλα συμμαχικά πλοία. 

Η Γιούτα ήταν η παραλία που είχε τα λιγότερα θύματα και καταλήφθηκε σε σύντομο διάστημα. Σύντομα, τα συμμαχικά στρατεύματα προωθήθηκαν στο εσωτερικό και έλαβαν μέρος στην Μάχη της Νορμανδίας που επακολούθησε.
Καρά Τεπέ

Το Καρά Τεπέ ("Μαυροβούνι" είναι η ελληνική μετάφραση από τα τουρκικά) βρίσκεται περίπου 2,5 χιλιόμετρα βορειοανατολικά της Μυτιλήνης, την πρωτεύουσα του νησιού της Λέσβου . Η κατασκήνωση διοικείται από το Δήμο της Μυτιλήνης και την Ύπατη Αρμοστεία της Υ.Α. σε συνεργασία με τις ΜΚΟ που λειτουργούν εκεί. Ο σκοπός του καταυλισμού είναι να παράσχει προσωρινή στέγαση στους αιτούντες άσυλο καθώς περιμένουν τις διαδικασίες εγγραφής τους . Το Καρά Τεπέ χρησιμοποιείται για όσους δεν χωρούν στη Μόρια, το κύριο κέντρο υποδοχής στην Ελλάδα και το μεγαλύτερο στρατόπεδο προσφύγων στην Ευρώπη , γνωστό ως hotspot που ιδρύθηκε από την ελληνική κυβέρνηση μέσω του οποίου θα γινόταν καταγραφή νέων αφίξεων . Αρχικά, επιτράπηκε στους πρόσφυγες να περάσουν τουλάχιστον 25 ημέρες στο στρατόπεδο Μόρια πριν μεταφερθούν στο Καρά Τεπέ , ωστόσο λόγω του υπερπληθυσμού των νησιωτικών καταυλισμών, η μεταφορά στο Καρά Τεπέ γίνεται άτακτα. Μέχρι τον Δεκέμβριο του 2017 έμεναν 990 καταγεγραμμένοι πρόσφυγες στο στρατόπεδο Καρά Τεπέ. 

Ο σκοπός του Καρά Τεπέ είναι να φιλοξενήσει ευάλωτες οικογένειες. Η πλειοψηφία των ατόμων που ζουν στο στρατόπεδο είναι αφγανικής, ιρακινής ή συριακής καταγωγής . Σύμφωνα με έρευνα που πραγματοποιήθηκε τον Δεκέμβριο του 2016, οι αιτούντες άσυλο πέρασαν κατά μέσο όρο τέσσερις μήνες στο στρατόπεδο Καρά Τεπέ . Οι αιτούντες άσυλο που ζουν στο Καρά Τεπέ μπορούν να φεύγουν και να επανεισέρχονται κάθε μέρα. Οι υπηρεσίες στο Καρά Τεπέ διευθύνονται, σε μεγάλο βαθμό, από αρκετές ΜΚΟ, μεταξύ των οποίων: IRC, Médecins du Monde, Metadrasi, SOS Villages, Caritas, Movement on the Ground και Because We Carry. Το Médecins Sans Frontières διαθέτει κλινική στη Μυτιλήνη που εξυπηρετεί ασθενείς από το στρατόπεδο Καρά Τεπέ που τους παραπέμπονται από ομάδες προσέγγισης. 

Ενώ το Καρά Τεπέ έχει εγκωμιασθεί για την υποδομή και την ατμόσφαιρα που μοιάζει με κοινότητα , οι κάτοικοι του Καρά Τεπέ και η διοίκηση του στρατοπέδου εξακολουθούν να αντιμετωπίζουν πολλές προκλήσεις. Τέτοιες προκλήσεις περιλαμβάνουν: ανεπαρκή πρόσβαση στην ηλεκτρική ενέργεια, περιορισμένο χώρο και πόρους για την προετοιμασία των τροφίμων, περιορισμούς στην απασχόληση, έλλειψη στοχευμένων παρεμβάσεων ψυχικής υγείας για τους νέους. Τον Αύγουστο του 2017, η χωρητικότητα του Kara Tepe επεκτάθηκε κατά 56% για να χωρέσει έως 1300 άτομα. Η Ύπατη Αρμοστεία του ΟΗΕ για τους Πρόσφυγες ανέφερε ότι το 2017 εγκαταστάθηκαν 260 νέες μονάδες διαμονής στο στρατόπεδο
Αυτοκράτορας Τζίμου

Σύμφωνα με τον ιδρυτικό μύθο των Ιαπώνων, ο Αυτοκράτορας Τζίμου (ιαπωνικά: "神武天皇") ήταν ο πρώτος Αυτοκράτορας της Ιαπωνίας. Η ενθρόνισή του χρονολογείται παραδοσιακά στο 660 π.Χ. Η ιαπωνική μυθολογία τον θέλει απόγονο της θεάς του ήλιου Αματεράσου, καθώς και απόγονο του θεού της καταιγίδας Σουσάνου. Από την Χιούγκα ξεκίνησε μια στρατιωτική εκστρατεία, καταλαμβάνοντας το Γιαμάτο, που το κατέστησε κέντρο της εξουσίας του. Στη σύγχρονη Ιαπωνία, η μυθική ενθρόνιση του Τζίμου εορτάζεται ως Ημέρα της Ίδρυσης του Έθνους στις 11 Φεβρουαρίου. Ωστόσο, οι περισσότεροι μελετητές συμφωνούν ότι ο Αυτοκράτορας Κινμέι (509 – 571) είναι ο πρώτος καταγεγραμμένος Ιάπωνας αυτοκράτορας.
Αντώνης Μαρτσάκης

Ο Αντώνης Μαρτσάκης (Αθήνα, 17 Ιανουαρίου 1979) είναι Έλληνας τραγουδιστής της Κρητικής παραδοσιακής μουσικής και βιολιστής. Κατάγεται από τα Χαρχαλιανά Κισάμου. Θεωρείται ως ένας από τους μεγαλύτερους αναβιωτές της παραδοσιακής μουσικής τόσο για την Κρήτη, όσο και για την υπόλοιπη Ελλάδα.
Ματθίλδη του Βάλντεκ και Πύρμοντ

Η Ματθίλδη του Βάλντεκ και Πύρμοντ ("Mathilde zu Waldeck und Pyrmont", 10 Απριλίου 1801-13 Απριλίου 1825) ήταν κόρη του Γεωργίου Α΄ κόμη του Βάλντεκ και Πύρμοντ.
Super Mario Kart

Το Super Mario Kart είναι βιντεοπαιχνίδι αγώνων καρτ του 1992 που αναπτύχθηκε και δημοσιεύθηκε από τη Nintendo για την κονσόλα βιντεοπαιχνιδιών Super Nintendo Entertainment System. Το πρώτο παιχνίδι της σειράς Mario Kart κυκλοφόρησε στην Ιαπωνία και τη Βόρεια Αμερική το 1992 και στην Ευρώπη τον επόμενο χρόνο. Πωλώντας 8,76 εκατομμύρια αντίτυπα παγκοσμίως, το παιχνίδι έγινε το τέταρτο παιχνίδι με τις καλύτερες πωλήσεις του SNES όλων των εποχών. Το Super Mario Kart κυκλοφόρησε ξανά στην Virtual Console του Wii το 2009 και στην Virtual Console του Wii U το 2013. Η Nintendo κυκλοφόρησε ξανά το Super Mario Kart στις Ηνωμένες Πολιτείες τον Σεπτέμβριο του 2017 ως μέρος της Super NES Classic Edition.

Στο Super Mario Kart, ο παίκτης παίρνει τον έλεγχο ενός από τους οκτώ χαρακτήρες της σειράς Mario, ο καθένας με διαφορετικές δυνατότητες. Σε λειτουργία single player, οι παίκτες μπορούν να αγωνιστούν με χαρακτήρες που ελέγχονται από υπολογιστή σε κύπελλα πολλαπλών αγώνων σε τρία επίπεδα δυσκολίας. Κατά τη διάρκεια των αγώνων, επιθετικά και ενίσχυτκα power-ups μπορούν να χρησιμοποιηθούν για να κερδίθει πλεονέκτημα. Εναλλακτικά, οι παίκτες μπορούν να αγωνιστούν ενάντια στο ρολόι σε λειτουργία Time Trial. Σε λειτουργία πολλών παικτών, δύο παίκτες μπορούν ταυτόχρονα να λάβουν μέρος στα κύπελλα ή να αγωνιστούν ο ένας εναντίον του άλλου στη λειτουργία αγώνα. Σε μια τρίτη λειτουργία πολλών παικτών - Battle Mode - ο στόχος είναι να νικήθουν οι άλλοι παίκτες, να επιτίθεθουν με power-ups, καταστρέφοντας μπαλόνια που περιβάλλουν κάθε καρτ.

Το Super Mario Kart έλαβε θετικά σχόλια και επαινέθηκε για την παρουσίαση, την καινοτομία και τη χρήση των γραφικών Mode 7. Έχει καταταχθεί μεταξύ των μεγαλύτερων βιντεοπαιχνιδιών όλων των εποχών από διάφορους οργανισμούς, συμπεριλαμβανομένων των Edge, IGN, The Age και GameSpot, ενώ η Guinness World Records το ονόμασε ως το πιο κορυφαίο παιχνίδι κονσόλας όλων των εποχών. Συχνά πιστώνεται με τη δημιουργία του καρτ-αγωνιστικού υπογονικού των βιντεοπαιχνιδιών, οδηγώντας άλλους προγραμματιστές να προσπαθήσουν να επαναλάβουν την επιτυχία του. Το παιχνίδι θεωρείται επίσης ότι ήταν το κλειδί για την επέκταση της σειράς Mario σε παιχνίδια εκτός πλατφόρμας. Αυτή η ποικιλομορφία την οδήγησε να γίνει το franchise παιχνιδιών με τις μεγαλύτερες πωλήσεις όλων των εποχών. Έχουν κυκλοφορήσει αρκετές συνέχειες για το Super Mario Kart, για κονσόλες, φορητές συσκευές και σε στοές, το κάθε παιχνίδι απολαμβάνει κριτική και εμπορική επιτυχία. Ενώ ορισμένα στοιχεία έχουν αναπτυχθεί σε όλη τη σειρά, η βασική εμπειρία από το Super Mario Kart παρέμεινε ανέπαφη.
Επιχείρηση Κολοσσός

Η Επιχείρηση Κολοσσός (αγγλικά:Operation Colossus) ήταν το κωδικό όνομα που δόθηκε στην πρώτη αερομεταφερόμενη επιχείρηση που ανέλαβε ο βρετανικός στρατός, η οποία πραγματοποιήθηκε στις 10 Φεβρουαρίου 1941 κατά τη διάρκεια του Β' Παγκοσμίου Πολέμου. Το βρετανικό αερομεταφερόμενο Τάγμα ιδρύθηκε τον Ιούνιο του 1940 με εντολή του Βρετανού πρωθυπουργού, Ουίνστον Τσόρτσιλ, ως απάντηση στις επιτυχημένες αεροπορικές επιχειρήσεις που διεξήγαγε ο γερμανικός στρατός κατά τη διάρκεια της Μάχης της Γαλλίας. Η εκπαίδευση άρχισε αμέσως, αλλά η έλλειψη κατάλληλου εξοπλισμού και εγκαταστάσεων κατάρτισης, καθώς και οι γραφειοκρατικές δυσκολίες, σήμαινε ότι μόνο ένας μικρός αριθμός εθελοντών θα μπορούσε να εκπαιδευτεί αμέσως ως αλεξιπτωτιστές του στρατού. Η πρώτη αερομεταφερόμενη μονάδα που δημιουργήθηκε ήταν στην πραγματικότητα μια επανεκπαίδευση κάποιων μονάδων των Κομμάντος, οι οποίοι στη συνέχεια μετονομάστηκαν σε Νο 11 Τάγμα Ειδικής Αεροπορικής Υπηρεσίας και αριθμούσε περίπου 350 αξιωματικούς και άλλους βαθμούς μέχρι τον Σεπτέμβριο του 1940. Το τάγμα ολοκλήρωσε την εκπαίδευσή του τον Δεκέμβριο του 1940 και τον Φεβρουάριο του 1941 τριάντα οκτώ μέλη του τάγματος, γνωστό ως «X Troop», επελέγησαν για να πραγματοποιήσουν μια αερομεταφερόμενη επιχείρηση, η οποία είχε σκοπό να δοκιμάσει την ικανότητα των αερομεταφερόμενων στρατευμάτων και του εξοπλισμού τους, καθώς και την ικανότητα της Βασιλικής Πολεμικής Αεροπορίας να προχωρήσει με ακρίβεια σε τέτοιες επιχειρήσεις.
Συγκολλημένα προϊόντα ξύλου

Συγκολλημένα προϊόντα ξύλου (στα αγγλικά: wood-based panels, engineered wood, wood composites) είναι τα προϊόντα του ξύλου που παράγονται με συγκολλητικές ουσίες, δηλ. μετά από τη συγκόλληση πρώτων υλών, όπως λ.χ. ξυλοτεμαχίδια μεγάλων διαστάσεων, ίνες, καπλαμάδες ή ξύλινα τεμάχιαα. Το 1883 υπήρξε η χρονιά κατά την οποία παρήχθη το πρώτο προϊόν ξύλου, το κόντρα-πλακέ (plywood), γνωστό και ως "αντικολλητό", στις ΗΠΑ. Ωστόσο, η πρώτη μεγάλης κλίμακας βιομηχανία παραγωγής έγινε στην Ευρώπη (Εσθονία) το 1887, με ξυλεία σημύδας.

Τα προϊόντα αυτά έχουν όλα τη μορφή 'πλάκας' δηλ. panel, και τα κυριότερα είναι η μοριοσανίδα (particleboard), η ινοσανίδα (fibreboard), το κόντρα-πλακέ ή αντικολλητό (plywood), το OSB (oriented strand board), η σταυρωτή επικολλητή ξυλεία (CLT, cross laminated timber) και άλλα προϊόντα. Άλλες πρώτες ύλες όπως υπολείμματα μπαμπού, ινών από στελέχη σιταριού, κριθαριού, ρυζιού και σακχαροκάλαμου μπορούν να χρησιμοποιηθούν για παραγωγή κυρίως μοριοσανίδων και ινοσανίδων.

Κατά τη βιομηχανική παραγωγή των προϊόντων αυτών χρησιμοποιούνται σε ένα ποσοστό 6-12% επί της ξηρής μάζας του ξύλου, συνθετικές ρητίνες (resins) που είναι θερμοσκληρυνόμενες (hot-setting). Τέτοιες ρητίνες είναι η ουρία-φορμαλδεϋδη (UF), που είναι η κυριότερη στη βιομηχανία ξύλου, η φαινόλη-φορμαλδεϋδη(PF), η μελαμίνη-ουρία-φορμαλδεϋδη (MUF) όπως και άλλες συνθετικές ρητίνες λ.χ. οι ισοκυανικές pMDI. Στην Ευρώπη, η αγορά των συγκολλημένων αυτών προϊόντων είναι πολύ μεγάλη.
Αλεχάντρο Μπάλμπις

Ο Αλεχάντρο Μπάλμπις (ισπ. "Alejandro Ernesto Balbis", Μοντεβιδέο, 4 Δεκεμβρίου 1967) είναι ουρουγουανός τραγουδιστής, συνθέτης, κιθαρίστας και παραγωγός.
Φρειδερίκη του Σλέσβιχ-Χόλσταϊν-Σόντερμπουργκ-Γκλύξμπουργκ

Η Φρειδερίκη του Σλέσβιχ-Χόλσταϊν-Σόντερμπουργκ-Γκλύξμπουργκ ("Friederike von Schleswig-Holstein-Sonderburg-Glücksburg", 9 Οκτωβρίου 1811 - 10 Ιουλίου 1902) ήταν κόρη του Φρειδερίκου Γουλιέλμου, Δούκα του Σλέσβιχ-Χόλσταϊν-Σόντερμπουργκ-Γκλύξμπουργκ.
Επιδρομή στη Σύμη

Η Επιδρομή στη Σύμη (γνωστή ως Επιχείρηση Κατοικία), έλαβε χώρα από τις 13 έως τις 15 Ιουλίου 1944 στο πλαίσιο της Μεσογειακής Εκστρατείας του Β΄ Παγκοσμίου Πολέμου. Ήταν μια συνδυασμένη επιχείρηση που διεξήχθη από δύο ομάδες ειδικών δυνάμεων των Συμμάχων, τη Βρετανική Ειδική Υπηρεσία Σκαφών (ΕΥΣ, Special Boat Service, SBS) και τον Ελληνικό Ιερό Λόχο. Οι δύο ομάδες επιτέθηκαν στην Ιταλική και την Γερμανική φρουρά στο νησί της Σύμης, στο Αιγαίο Πέλαγος. 

Κατά τη διάρκεια της επιδρομής, τα Ιταλικά και Γερμανικά στρατεύματα που ήταν σταθμευμένα στο νησί κατατροπώθηκαν. Οι στρατιωτικές εγκαταστάσεις και τα Γερμανικά πλοία που βρίσκονταν στο νησί καταστράφηκαν μέσα σε λίγες μέρες. Αφού η αποστολή ολοκληρώθηκε με απόλυτη επιτυχία, οι ελληνικές και βρετανικές δυνάμεις εκκένωσαν τη Σύμη, όπως είχε προγραμματιστεί.
Ζαν Μουλέν

Ο Ζαν Μουλέν (Γαλλικά: Jean Moulin), (20 Ιουνίου 1899 - 8 Ιουλίου 1943), ήταν Γάλλος ανώτατος κρατικός λειτουργός και ηγετική μορφή της Γαλλικής Αντίστασης, διετέλεσε πρώτος Πρόεδρος του Εθνικού Συμβουλίου Αντίστασης της Γαλλίας κατά τον Β 'Παγκόσμιο Πόλεμο από τις 23 Μαΐου 1943 μέχρι το θάνατό του σχεδόν δύο μήνες αργότερα. 

Έμεινε στην ιστορία ως ένας από τους κύριους ήρωες και μάρτυρες της Γαλλικής Αντίστασης. Βασανίστηκε από τον Γερμανό αξιωματικό Κλάους Μπάρμπι ενώ ήταν υπό κράτηση στη Γκεστάπο και πέθανε στο τρένο που τον μετέφερε στη Γερμανία πριν περάσει τα σύνορα. Ο θάνατός του καταγράφηκε στο σιδηροδρομικό σταθμό του Μετς.
Λεοπολδίνη του Μπάντεν

Η Λεοπολδίνη του Μπάντεν ("Leopoldine von Baden", 22 Φεβρουαρίου 1837 - 23 Δεκεμβρίου 1903) ήταν κόρη του Γουλιέλμου πρίγκιπα του Μπάντεν.
Σχέδιο Πείνας

Το Σχέδιο Πείνας ( ) ήταν μια στρατηγική, που αναπτύχθηκε από τους Ναζί γραφειοκράτες κατά τη διάρκεια του Β' Παγκοσμίου Πολέμου για την αρπαγή τροφίμων από τη Σοβιετική Ένωση και τη χορήγησή τους σε Γερμανούς στρατιώτες και πολίτες. 

Το σχέδιο είχε ως αποτέλεσμα τον θάνατο εκατομμυρίων Σλάβων μετά την Επιχείρηση Μπαρμπαρόσα, την εισβολή του 1941 στη Σοβιετική Ένωση. Η υπόθεση πίσω από το Σχέδιο Πείνας ήταν ότι η Γερμανία δεν ήταν αυτάρκης σε προμήθειες τροφίμων. Για να διατηρηθεί ο πόλεμος και να διατηρηθεί το ηθικό του εσωτερικού, χρειαζόταν να αποκτήσει τροφή από κατακτημένες χώρες με οποιοδήποτε κόστος. Ήταν ένας τεχνητός λιμός, σχεδιασμένος και υλοποιημένος ως πολιτική πράξη. 

Αυτό το σχέδιο αναπτύχθηκε πριν από την εισβολή της Βέρμαχτ και προέβλεπε την εκτροπή των ουκρανικών τροφίμων από την κεντρική και βόρεια Ρωσία και την ανακατεύθυνσή τους προς όφελος του στρατού εισβολής και του πληθυσμού στη Γερμανία. Το σχέδιο είχε ως αποτέλεσμα τον θάνατο εκατομμυρίων ανθρώπων. Το σχέδιο ως μέσο μαζικής δολοφονίας περιγράφηκε σε πολλά έγγραφα.
Γιόζεφ Γκάμπτσικ

Ο Γιόζεφ Γκάμπτσικ (σλοβάκικα: Jozef Gabčík , 8 Απριλίου 1912 - 18 Ιουνίου 1942) ήταν Σλοβάκος στρατιώτης στον Τσεχοσλοβακικό Στρατό που συμμετείχε στην Επιχείρηση Ανθρωποειδές, τη δολοφονία του SS Obergruppenführer και Προστάτη του Ράιχ στο προτεκτοράτο της Βοημίας και της Μοραβίας, Ράινχαρντ Χάιντριχ στη διάρκεια του Β΄ Παγκοσμίου Πολέμου.
Πανεπιστήμιο της Ανδόρρας

Το Πανεπιστήμιο της Ανδόρρας (καταλανικά: "Universitat d'Andorra") είναι ένα δημόσιο ίδρυμα τριτοβάθμιας εκπαίδευσης, που δημιουργήθηκε το 1988 και αποτελεί το πρώτο πανεπιστήμιο στην Ανδόρρα. Το πανεπιστήμιο αποτελείται από την Ιατρική Σχολή, τη Σχολή Φιλολογίας, τη Σχολή Επιχειρήσεων και Τεχνολογίας και τη Σχολή Ηλεκτρονικής και Δια Βίου Μάθησης.

Οι διεθνείς σχέσεις αποτελούν μία από τις προτεραιότητες του ιδρύματος, καθώς και τα προγράμματα κινητικότητας για εισερχόμενους και εξερχόμενους φοιτητές και για το ακαδημαϊκό προσωπικό. Για το λόγο αυτό έχουν υπογραφεί συμφωνίες συνεργασίας με περίπου είκοσι πανεπιστήμια σε όλο τον κόσμο και έχει εξασφαλιστεί η διδασκαλία στην αγγλική γλώσσα σε σημαντικά μαθήματα κάθε εξαμήνου. Το πανεπιστήμιο είναι μέλος του «Δικτύου Xarxa Vives», της Ευρωπαϊκής Ένωσης Πανεπιστημίων και της Διεθνής Ένωσης Πανεπιστημίων. Για το 2018, περίπου τα 3/4 των εσόδων του ιδρύματος προέρχονταν από το κράτος της Ανδόρρας.

Κατά τη διάρκεια της ακαδημαϊκής χρονιάς 2018–2019, το Πανεπιστήμιο της Ανδόρρας γιόρτασε την 30η επέτειο από την ίδρυσή του, με το κλείσιμο σε μια χρονοκάψουλα καθημερινών αντικειμένων από το 2018, τα οποία θα αποκαλυφθούν την ακαδημαϊκή χρονιά 2088–2089.
Σομοντάνο ντε Μπαρμπάστρο

Το Σομοντάνο ντε Μπαρμπάστρο (ισπανικά "Somontano de Barbastro", αραγωνικά: "Semontano de Balbastro") είναι φυσική επαρχία (κομάρκα) της Αραγωνίας που βρίσκεται στα κέντρο-ανατολικά της επαρχίας της Ουέσκας στην Ισπανία. Η πρωτεύουσα της είναι η πόλη Μπαρμπάστρο.
Καταστροφή των Βοριζίων

Η Καταστροφή των Βοριζίων είναι η καταστροφή του χωριού των Βοριζίων στη Κρήτη μέσω βομβαρδισμού από αέρος και η δολοφονία πέντε κατοίκων του από γερμανικά στρατεύματα κατοχής κατά τη διάρκεια του Β΄ Παγκοσμίου Πολέμου. Η καταστροφή του χωριού συνέβη στις 27 Αυγούστου 1943.
Παιδιά του Πολέμου

Παιδιά του Πολέμου (αγγλικά: War children) είναι εκείνα που γεννιούνται από έναν ντόπιο γονέα και έναν γονέα που ανήκει σε ξένη στρατιωτική δύναμη (συνήθως μια δύναμη κατοχής αλλά και στρατιωτικό προσωπικό που σταθμεύει σε στρατιωτικές βάσεις σε ξένο έδαφος). Έχοντας ένα παιδί από ένα μέλος μιας πολεμικής δύναμης, σε όλη την ιστορία και σε όλους τους πολιτισμούς, θεωρείται συχνά σοβαρή προδοσία των κοινωνικών αξιών. Συνήθως ο ντόπιος γονέας (συνήθως μια γυναίκα) στιγματίζεται από την οικογένεια, τους φίλους και την κοινωνία γενικότερα. Ο όρος «παιδί πολέμου» χρησιμοποιείται πιο συχνά για τα παιδιά που γεννήθηκαν κατά τη διάρκεια και λίγο μετά του τέλος του Β΄ Παγκοσμίου Πολέμου και σχετίζεται ιδίως με τα παιδιά που γεννήθηκαν από πατέρες των γερμανικών δυνάμεων κατοχής στη βόρεια Ευρώπη. Στη Νορβηγία πολλά παιδιά γεννήθηκαν στα πλαίσια του προγράμματος Λέμπενσμπορν.
Χαθετάνια

Η Χαθετάνια (ισπανικά: "La Jacetania", αραγωνικά: "A Chacetania") είναι η βορειοδυτικότερη κομάρκα της Αραγωνίας, που μοιράζεται μεταξύ των επαρχιών Ουέσκα και Σαραγόσσα, στην Ισπανία . Η διοικητική πρωτεύουσα της είναι η Χάκα.
Γαλήσιο

Το Γαλήσιο (Γαλήσιον όρος), γνωστό σήμερα ως "Alamandağ" στα τουρκικά, είναι ένα βουνό βόρεια της Εφέσου, στην νότια όχθη του ποταμού Κάυστρου (σημερινού "Küçükmenderes"), στην δυτική ακτή της Μικράς Ασίας. Ήταν σημαντικό κέντρο Ορθόδοξου μοναχισμού στα τέλη των Βυζαντινών χρόνων, από τον 11ο αιώνα έως την κατάκτηση της περιοχής από τους Τούρκους τον 14ο αιώνα. 

Η πρώτη μοναστική κοινότητα στο Γαλήσιο ιδρύθηκε από τον στυλίτη μοναχό Λάζαρο Γαλησιώτη, ο οποίος πέθανε εκεί το 1053. Ήδη κατά τη διάρκεια της ζωής του ιδρύθηκαν τρία μοναστήρια κοντά στον στύλο του: του Σωτήρος, όπου μόναζαν 12 ευνούχοι, της Θεοτόκου με 12 μοναχούς και της Ανάστασεως με 40. Κάθε ένα από αυτά είχε δικό του ηγούμενο. Ένα τέταρτο μοναστήρι, η μονή της Θεοτόκου στις Βέσσες, ιδρύθηκε από την αυτοκρατορική οικογένεια και μόναζαν εκεί μέχρι και 300 μοναχοί, αλλά παρήκμασε γρήγορα μετά τον 11ο αιώνα. Υπήρχε επίσης μια γυναικεία μονή, εκείνη της Ευπραξίας, όπου μπορούσαν να μείνουν οι γυναίκες συγγενείς των μοναχών. 

Ο θάνατος του Λαζάρου στέρησε την κοινότητα από μεγάλο μέρος του κύρους της, αλλά ανέκαμψε και πάλι τον 13ο αιώνα, με την ίδρυση της Αυτοκρατορίας της Νίκαιας, οπότε η γειτονική πόλη του Νυμφαίου έγινε η αγαπημένη χειμερινή κατοικία των αυτοκρατόρων της Νίκαιας. Οι Οικουμενικοί Πατριάρχες Ιωσήφ Α΄ (1266–1275 και 1282–1283), Γρηγόριος Β΄ (1283–1289) και Αθανάσιος Α΄ (1289–1293 και 1303–1309) ήταν όλοι μοναχοί του του Γαλησίου. Ο Γρηγόριος Β΄ έγραψε μάλιστα και μια εκδοχή της αγιολογίας του Αγίου Λαζάρου. Το μοναστήρι διέθετε σημαντική βιβλιοθήκη και σκριπτόριο. 

Η ιστορία της περιοχής ως μοναστικό κέντρο τελείωσε όταν κατακτήθηκε από τους Τούρκους στις αρχές του 14ου αιώνα.
Ναζιστικός χρυσός

Ο όρος Ναζιστικός χρυσός (Γερμανικά: Raubgold) αναφέρεται στον χρυσό που κατείχε η Ναζιστική Γερμανία και ένα μεγάλο μέρος του αφορά τον χρυσό που μεταφέρθηκε από τη Γερμανία σε υπερπόντιες τράπεζες κατά τη διάρκεια του Β' Παγκοσμίου Πολέμου από το κυβερνών Ναζιστικό κόμμα, το οποίο εφάρμοσε μια πολιτική λεηλασίας των περιουσιακών στοιχείων των θυμάτων του (τόσο σε εθνικό αλλά και διεθνές επίπεδο, συμπεριλαμβανομένων εκείνων που βρίσκονταν στα στρατόπεδα συγκέντρωσης) για να συσσωρεύσει πλούτο, τουλάχιστον εν μέρει για να χρηματοδοτήσει τις πολεμικές προσπάθειες.

Ο χρυσός που συλλέχθηκε από τους Ναζιστές αποθηκεύτηκε τουλάχιστον εν μέρει σε κεντρικά αποθετήρια τραπεζών. Η μεταφορά χρυσού σε αντάλλαγμα μετρητά έγινε σε συνεργασία από πολλά μεμονωμένα συνεργαζόμενα πιστωτικά ιδρύματα. Αν και οι ελβετικές τράπεζες έχουν κοινώς αναγνωριστεί ότι κατέχουν ένα μέρος του παράνομου ναζιστικού χρυσού (αν και η Ελβετία υπήρξε ουδέτερη χώρα στην πολεμική σύγκρουση, αυτό ουσιαστικά βοήθησε στη χρηματοδότηση της ναζιστικής πολεμικής προσπάθειας), τις ακριβείς ταυτότητες των ξένων τραπεζικών ιδρυμάτων καθώς και την ακριβή έκταση των συναλλαγών αυτών παραμένουν ασαφείς.

Η παρούσα θέση του ναζιστικού χρυσού που εξαφανίστηκε στα ευρωπαϊκά τραπεζικά ιδρύματα το 1945 αποτέλεσε αντικείμενο πολλών βιβλίων, θεωριών συνωμοσίας και μιας αποτυχημένης αστικής αγωγής που ασκήθηκε τον Ιανουάριο του 2000 εναντίον της Τράπεζας του Βατικανού, του Τάγματος των Φραγκισκανικών μοναχών και άλλων κατηγορουμένων.
Kia K9

Το Kia K9, γνωστό ως Kia K900 στις ΗΠΑ και στον Καναδά και ως Kia Quoris στις άλλες εξαγωγικές αγορές, είναι ένα μεγάλο πολυτελές 4-πορτο σεντάν αυτοκίνητο της κατηγορίας F, που κατασκευάζεται από την νοτιοκορεατική αυτοκινητοβιομηχανία Kia Motors, από το 2012 έως σήμερα. Τον Μάρτιο του 2018 παρουσιάστηκε η δεύτερη γενιά του και κυκλοφόρησε λίγους μήνες μετά.
Εξουσία των Υπηκόων

Εξουσία των Υπηκόων ( Κορεατικά: 국민의힘, χάντσα: 國民의힘, προφέρεται: Γκουομινουϊχίμ) είναι δεξιό συντηρητικό πολιτικό κόμμα στη Νότια Κορέα .

Ιδρύθηκε την 17η Φεβρουαρίου 2020 από συγχώνευση των κομμάτων: Κόμμα Ελευθερίας της Κορέας, Νέο Συντηρητικό Κόμμα και Εμπρός για το Μέλλον 4.0, με αρχική ονομασία Ενωμένο Κόμμα του Μέλλοντος. Μετά τις Νοτιοκορεατικές βουλευτικές εκλογές του 2020 έγινε το δεύτερο μεγαλύτερο κόμμα στην Εθνοσυνέλευση. Στις 2 Σεπτεμβρίου μετονομάστηκε στη σημερινή του ονομασία.

}}
Επιχείρηση Fortitude

Η Επιχείρηση Fortitude (Καρτερία) ήταν το κωδικό όνομα για τομέα της επιχείρησης παραπλάνησης Επιχείρηση Bodyguard που πραγματοποιήθηκε κατά τη διάρκεια του Β 'Παγκοσμίου Πολέμου. Η επιχείρηση διεξήχθη από τους Βρετανούς και τους Αμερικανούς με κύριους στόχους:

* να αποκρύψουν από τους Γερμανούς ότι ο τόπος απόβασης θα ήταν η Νορμανδία, κάνοντάς τους να πιστέψουν ότι θα γινόταν αλλού (στη Νορβηγία και στο Πα-ντε-Καλαί).
* μόλις αρχίσει η απόβαση στη Νορμανδία, να τους κάνει να πιστέψουν ότι πρόκειται μόνο μια παραπλανητική απόβαση, προκειμένου να δεσμεύσουν τις γερμανικές δυνάμεις και να καθυστερήσουν την άφιξη των ενισχύσεών τους.

Η Επιχείρηση Fortitude ήταν η μεγαλύτερη επιχείρηση παραπληροφόρησης που πραγματοποιήθηκε κατά τη διάρκεια του πολέμου, ακόμη μεγαλύτερη από τη "μασκίροβα" που αναπτύχθηκε από τους Σοβιετικούς για να καλύψει τις προθέσεις τους κατά τη διάρκεια της σχεδόν ταυτόχρονης επιχείρησης Μπαγκρατιόν. 

Αυτές οι φανταστικές εισβολές περιλάμβαναν διάφορους παράλληλους σχεδιασμούς, για να διατηρήσουν τις στρατιωτικές μονάδες της Βέρμαχτ στις θέσεις τους και επίσης για να προκαλέσουν σύγχυση και αποπροσανατολισμό στις γερμανικές Υπηρεσίες πληροφοριών.
Ανρί Ντερός

Ο Ανρί Ντερός (γαλλ. "Henri Desroche") ήταν Γάλλος κοινωνιολόγος και θεολόγος. Γεννήθηκε στις 12-04-1914 στο Ροάν του νομού Λουάρ στη Γαλλία και πέθανε στις 01-06-1994 στη Βιλζουΐφ της Γαλλίας. Από το 1936 είχε ενταχθεί ως ιερέας στο Τάγμα των Δομινικανών και είχε πάρει το όνομα Ανρί-Σαρλ (Henri-Charles) και πρόσθεσε ένα "s" στο επώνυμό του κι έτσι ονομαζόταν Henri-Charles Desroches. Το 1950 εγκατέλειψε το τάγμα. Ήταν μέλος της ομάδας «Κοινωνιολογία των Θρησκειών». Το 1956 ίδρυσε το περιοδικό Αρχείο της Κοινωνιολογίας των Θρησκειών ("Archives de Sociologie des Religions)." Το 1957 δημιούργησε το Διεθνές Αρχείο Κοινωνιολογίας, Συνεργασίας και Ανάπτυξης ("Archives Internationales de Sociologie de la Coopération et du Développement)", ένα περιοδικό του Γραφείου Συνεργατικών και Κοινοτικών Σπουδών BECC. Επίσης, ίδρυσε στο Παρίσι το Συνεργατικό κολέγιο (Collège Coopératif), ένα πολιτιστικό ίδρυμα για τον Τρίτο Κόσμο.
Γκέτο του Πιότρκουφ Τριμπουνάλσκι

Το Γκέτο του Πιότρκουφ Τριμπουνάλσκι (γίντις: פּיִעטריקאָװ) δημιουργήθηκε στο Πιότρκουφ Τριμπουνάλσκι στις 8 Οκτωβρίου 1939, λίγο μετά τη γερμανική εισβολή στην Πολωνία το 1939 στον Β' Παγκόσμιο Πόλεμο. Ήταν το πρώτο ναζιστικό γκέτο στην κατεχόμενη Ευρώπη. Η πόλη καταλήφθηκε από τη Βέρμαχτ στις 5 Σεπτεμβρίου 1939. Το Πιότρκουφ Τριμπουνάλσκι μετατράπηκε σε επαρχιακή έδρα ("Kreis") της νεοσύστατης επαρχίας Λοτζ ("Regierungsbezirk Litzmannstadt") της γερμανικής επικράτειας του "Ράιχσγκαου Βάρτελαντ". Το γκέτο τέθηκε υπό τη διοίκηση του Χανς Ντρέξλερ, ενός διορισμένου Ναζί "Όμπερμπεργκερμαϊστερ" ("Oberbürgermeister") που δημιούργησε επίσης το Γκέτο. Συνολικά, περίπου 16.500 έως και 28.000 Εβραίοι πέρασαν από το Γκέτο του Πιότρκουφ Τριμπουνάλσκι, το οποίο εκκαθαρίστηκε στις 14 Οκτωβρίου 1942 σε τέσσερις ημέρες απελάσεων προς την Τρεμπλίνκα και το Μαϊντάνεκ με τρένα του Ολοκαυτώματος.<ref name="sztetl/piotrkow2">Piotrków Trybunalski – Getto w Piotrkowie Trybunalskim. "Virtual Shtetl." Μουσείο της Ιστορίας των Πολωνοεβραίων. 1 Ιουλίου 2011.</ref>
Ο Μπαλαντέρ του Θανάτου

Το Τραπουλόχαρτα στο Τραπέζι, αγγλ. Cards on the Table, που στα Ελληνικά έχει αποδοθεί και ως Ο Μπαλαντέρ του Θανάτου είναι ένα μυθιστόρημα αστυνομικής φαντασίας της Βρετανής συγγραφέα Άγκαθα Κρίστι, που πρωτοεκδόθηκε στο Ηνωμένο Βασίλειο από τον Οίκο Collins Crime Club στις 2 Νοεμβρίου 1936 και κόστιζε 7 σελίνια και 6 πένες. Το επόμενο έτος εκδόθηκε στις ΗΠΑ από τους Dodd, Mead & Co. προς $ 2.00.

Το βιβλίο περιλαμβάνει τον Ηρακλή Πουρό, τον συνταγματάρχη Ρέις, τον γενικό επιθεωρητή Μπατλ και την ευφάνταστη συγγραφέα αστυνομικών έργων Αριάδνη Όλιβερ. Όλοι τους εμφανίζονται αρκετές φορές στα μυθιστορήματα της Α. Κρίστι· για την Α. Όλιβερ είναι η πρώτη φορά. Οι ντιτέκτιβ αυτοί και τέσσερα άλλα άτομα, έπειτα από ένα δείπνο στου κου Σεϊτάνα, παίζουν μπριτζ. Στο τέλος της βραδιάς ο κος Σεϊτάνα ανακαλύπτεται δολοφονημένος και τα τέσσερα άτομα είναι ύποπτα γι'αυτό. Η ταυτοποίηση του δράστη γίνεται μόνο διακρίνοντας την ψυχολογία των υπόπτων.

Το μυθιστόρημα έγινε καλά αποδεκτό από τους αναγνώστες. Χαρακτηρίζεται από το χιούμορ του, τη λεπτή γραφή του και το στρωτό γράψιμο, που δείχνει συνεχή βελτίωση στον τρόπο γραφής της συγγραφέα. Είναι το 12ο έργο της· μεταγενέστερες κριτικές το θεωρούν το καλύτερό της. Είναι πρωτότυπο, με μία λαμπρή έκπληξη για τέλος.
Γκέτο της Βουδαπέστης

Το Γκέτο της Βουδαπέστης ήταν ένα γκέτο όπου οι Εβραίοι αναγκάστηκαν να ζήσουν στη Βουδαπέστη της Ουγγαρίας με ένα διάταγμα της φασιστικής κυβέρνησης (Κυβέρνηση Εθνικής Ενότητας) τους τελευταίους μήνες του Δεύτερου Παγκόσμιου Πόλεμου. Το Γκέτο υπήρχε μόνο από τις 29 Νοεμβρίου 1944 έως τις 17 Ιανουαρίου 1945.
Λουίζα του Σλέσβιχ-Χόλσταϊν-Σόντερμπουργκ-Γκλύξμπουργκ

Η Λουίζα του Σλέσβιχ-Χόλσταϊν-Σόντερμπουργκ-Γκλύξμπουργκ ("Luise von Schleswig-Holstein-Sonderburg-Glücksburg", 6 Ιανουαρίου 1858 - 2 Ιουλίου 1936) ήταν κόρη του Φρειδερίκου, Δούκα του Σλέσβιχ-Χόλσταϊν-Σόντερμπουργκ-Γκλύξμπουργκ.
Έλεν Κρίστενσεν

Η Έλεν Κρίστενσεν (Ellen Marie Christensen) (1913–1998) ήταν Δανέζα νοσοκόμα και μέλος της αντίστασης, στη διάρκεια της ναζιστικής κατοχής της Δανίας, στο Β’ Παγκόσμιο Πόλεμο.
Το 1953 τιμήθηκε με το "Μετάλλιο Φλόρενς Νάιτινγκεϊλ" για τη συμβολή της στη διάσωση Εβραίων, αντιστασιακών και πιλότων των συμμάχων, στο Β’ Παγκόσμιο Πόλεμο.
Μαρία του Βάλντεκ και Πύρμοντ

Η Μαρία του Βάλντεκ και Πύρμοντ ("Marie zu Waldeck und Pyrmont", 23 Μαΐου 1857 - 30 Απριλίου 1882) ήταν κόρη του Γεωργίου Βίκτωρα, Πρίγκιπα του Βάλντεκ και Πύρμοντ.
Μπία των Μεδίκων

Η Μπία των Μεδίκων, γνωστή ως Μπία, (περ. 1537 - Φλωρεντία, 1 Μαρτίου 1542), ήταν νόθα κόρη του Δούκα της Φλωρεντίας Κόζιμο Α΄ των Μεδίκων που γεννήθηκε πριν από τον πρώτο του γάμο.
Τζέιμς Πις

μικρογραφία|374x374εσ|Ο Τζέιμς Πις στο σπίτι του στο Βισμπάντεν της Γερμανίας
Ο Κένεθ Τζέιμς Πις (Αγγλικά: Kenneth James Peace), γεννημένος στις 28 Σεπτεμβρίου 1963 στην πόλη Πέισλι (αγγλικά: Paisley) είναι Σκωτσέζος συνθέτης, σολίστας του πιάνο και εικονογράφος.